laion/Wikipedia-Exotic huggingface dataset:
לב אלבורט

לב אלבורט (ברוסית: Лев Альбурт) ‏ (נולד ב-21 באוגוסט 1945 אורנבורג) הוא שחמטאי סובייטי-יהודי-אמריקאי, שהיה שלוש פעמים אלוף ארצות הברית. לב אלבורט נולד באורנבורג לאחר שמשפחתו נמלטה מהנאצים. בשנת 1948 המשפחה חזרה לאודסה בה הוא גדל. אלבורט התחיל לשחק שחמט בגיל שש. הוא בוגר תואר בפיזיקה מאוניברסיטת אודסה. לאחר סיום הלימודים הוא התחיל לאמן מספר שחמטאים צעירים לרבות קונסטנטין לרנר, סם פאלאטניק וויאצ'סלב איינגורן). אלבורט היה אלוף אוקראינה הסובייטית שלוש פעמים ברציפות בשנים 1972–1974. בשנת 1976 הוא קיבל דרגת אמן בינלאומי ובשנת 1977 דרגת רב אמן. בשנת 1979, בהיותו משתתף בתחרות שחמט בגרמניה המערבית, הוא ביקש מקלט מדיני ותוך זמן קצב היגר לארצות הברית. בהיותו בארצות הברית אלבורט זכה שלוש פעמים באליפות ארצות הברית (1984, 1985 ו-1990) ובנוסף, זכה באליפות ארצות הברית בפתוחה בשנת 1987. החל משנת 1991 אלבורט מאמן שחמט. אינו פעיל במשחק תחרותי מאוגוסט 2014. אלבורט כתב מספר ספרי שחמט (חלקם במשותף עם רומן ג'ינג'יחאשווילי ויבגני פרלשטיין). בין השנים 1980 ל-1984 השתתף לב אלבורט ב-3 אולימפיאדות שחמט: מדיה וקבצים בנושא לב אלבורט בוויקישיתוף לב אלבורט, באתר צ'סגיימס (באנגלית) לב אלבורט, באתר פיד"ה (באנגלית) ריאיון עם לב אלבורט בינואר 2018 (ברוסית) Alburt, Lev - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
קיסר הכתם

קיסר הכתם (שם מדעי: Pomacanthus maculosus), שנודע גם בשם קיסר ירחי, הוא מין של דג ממשפחת הקיסריים, ששוכן בשוניות אלמוגים ובחופים סלעיים באוקיינוס ההודי, הים האדום והמפרץ הפרסי. המין חי בעיקר באזורים הפחות צפופים של שונות אלמוגים, ואף בחופים סלעיים בהם אין אלמוגים כלל. הוא מגיע לעומקים של עד 13 מטר. כמו מרבית בני משפחת הקיסריים, קיסר הכתם מתאפיין בגוף צבעוני ובולט. קיסר הכתם קיבל את שמו מתצורת צבעיו כבוגר, המתאפיינת בגוף כחול בוהק וכתם צהוב אנכי במרכז גופו. קיסר בוגר מגיע לאורך של 50 סנטימטר. כמו בדגי קיסר רבים אחרים, הצעיר נראה שונה מאוד מהבוגר, ומתאפיין בפסים שחורים, כחולים ולבנים. צבעיו של דג הקיסר, כמו צבעיהם של קיסרים אחרים, הפכו אותו לפופולרי בקרב צלמי טבע ומגדלי דגים. קיסר הכתם דומה מאוד לקרובו הקיסר הים-סופי, שחולק איתו את חלק מתפוצתו בים האדום ובמפרץ הפרסי. ההבדל הניכר ביותר ביניהם הוא צבע הזנב. בעוד שלקיסר הכתם יש זנב כחול דהוי, לקיסר הים-סופי יש זנב צהוב בוהק. כמו רוב הדגים במשפחת הקיסריים, קיסר הכתם ניזון בעיקר מספוגיים, אך הוא יכול לאכול גם שושנות ים, אצות, חסילונים וחסרי חוליות אחרים. בישראל חי קיסר הכתם בתפוצתו הטבעית במפרץ אילת, ביחד עם המינים קיסר הדור וקיסר ים-סופי, בו הוא נמצא במספר אתרים מוגנים, כגון שמורת חוף האלמוגים. בנוסף הוא משומר בפארק המצפה התת-ימי. קיסר הכתם נצפה מאז שנת 2009 גם בים התיכון, כשהוא נצפה לעיתים מול חופי לבנון וישראל. מדיה וקבצים בנושא קיסר הכתם בוויקישיתוף קיסר הכתם, באתר ITIS (באנגלית) קיסר הכתם, באתר NCBI (באנגלית) קיסר הכתם, באתר Animal Diversity Web (באנגלית) קיסר הכתם, בבסיס הנתונים ARKive (באנגלית) קיסר הכתם, באתר האנציקלופדיה של החיים (באנגלית) קיסר הכתם, באתר FishBase (באנגלית) קיסר הכתם, באתר GBIF (באנגלית) קיסר הכתם באתר הרשימה האדומה של IUCN
נולדתי לשלום

"נולדתי לשלום" הוא שיר שכתב והלחין עוזי חיטמן, ובוצע על ידי להקת "סקסטה". השיר יצא לאור בשנת 1979. את השיר כתב עוזי חיטמן לרגל הולדת בנו עידו, בעת שהתנהל המשא ומתן שלפני חתימת הסכם השלום בין ישראל למצרים. השיר מבטא את השאיפה לשלום, כשבאותה עת טרם חתמה מדינת ישראל על הסכם שלום עם אחת ממדינות ערב. השיר בוצע בפסטיבל הזמר והפזמון על ידי להקת "סקסטה", על אף שחברות הלהקה כלל לא היו מעוניינות לשיר את השיר, מאחר שהוא היה מנוגד לקו המוזיקלי שלהן, והגיע למקום הרביעי. חיטמן הקליט אף הוא את השיר שיצא בשנת 1979 במסגרת אלבום אוסף משיריו, שנקרא בשם "נולדתי לשלום". במצעד בפזמונים העברי השנתי לשנת תשל"ט (1979) של רשת ג' הגיע השיר למקום התשיעי, ובמצעד השנתי של גלי צה"ל הגיע השיר למקום ה-22. בשנת 1994 הוציא חיטמן את האלבום "עוזי שר חיטמן" ובו גרסה נוספת לשיר, שהכילה בנוסף למילים הקיימות גם בית נוסף בערבית. מילות השיר באתר שירונט דינה חלוץ, נולדתי לקאמבק שעוד יגיע: להקת סקסטה חוגגת 40 שנה להיווסדה, באתר Xnet‏, 28 באפריל 2020 מרב יודילוביץ', עוזי חיטמן הלך לעולמו, באתר ynet, 17 באוקטובר 2004
Dear Jessie

"Dear Jessie" (בעברית: "גֵּ'סִי הַיְּקָרָה") הוא סינגל של הזמרת-יוצרת האמריקאית מדונה, מתוך אלבום האולפן הרביעי שלה, Like a Prayer. השיר יצא כסינגל החמישי מהאלבום ב-10 בדצמבר 1989, על ידי חברות התקליטים האחים וורנר וסייר רקורדס. השיר הגיע למקום החמישי במצעד הסינגלים הבריטי. השיר נכתב והופק על ידי מדונה עצמה ופטריק לאונרד ונכתב בהשארת בתו של לאונרד, ג'סי. "Dear Jessie" לא הופץ בכל העולם אלא במספר מדינות מוגבל כמו: הממלכה המאוחדת, אוסטרליה ויפן. מבחינה מוזיקלית, השיר עצמו הולחן יותר כשיר ערש לילדים ופחות שיר פופ וכולל מחרוזות סינתיסייזר ואקוסטיקה. בנוסף לכך, חל שינוי חד ונשמע קטע של חצוצרות. מבחינה לירית, השיר עצמו גם נכתב כשיר לילדים וכולל סיפורי פנטזיה על פילים ורודים משוטטים, ירחיים רוקדים ובתולות ים. עם יציאתו, השיר הוא זכה לביקורות מעורבות שכן מבקרים ציינו שמילות הפנטזיה שלו מוגזמות אך החמיאו ללחן. מבקרים אחרים השוו את השיר לשירים של הביטלס. השיר זכה להצלחה באירופה כאשר הגיע למקום החמישי בממלכה המאוחדת, למקום השלישי באירלנד ולמקום ה-17 בספרד ובאופן כללי למקום התשיעי במצעד האירופאי אך השיר לא נכנס למצעד האמריקאי והקנדי ובאוסטרליה גם לא זכה להצלחה כאשר הגיע למקום ה-51 בלבד, אף על פי ששם השיר כן הופץ. גם בניו זילנד השיר לא נכנס למצעד של המדינה. הווידאו קליפ אשר צולם עבור השיר, הוא קליפ אנימציה ברובו בו רואים ילדה קטנה במיטה שמקיימת אינטראקציה עם דמויות פנטזיה. מדונה אינה מופיעה בקליפ אלא רק בתור אנימציה של טינקר בל, שנעשתה בעזרת עיצוב גרפי וטכניקות עיצוב מיוחדות שהיו באותה התקופה. מידע על היצירה "Dear Jessie" באתר מיוזיק בריינז מידע על הסינגל "Dear Jessie" באתר מיוזיק בריינז מידע על היצירה "Dear Jessie" באתר Discogs סרטון השיר "Dear Jessie" באתר יוטיוב Official Charts Company, www.officialcharts.com (באנגלית) Dear Jessie - Madonna | Songs, Reviews, Credits | AllMusic, AllMusic SPIN Media LLC, SPIN, SPIN Media LLC, May 1989. (באנגלית) Madonna: Like a Prayer Album Review | Pitchfork, pitchfork.com (באנגלית) "Madonna: Like a Prayer | Album Review | Slant Magazine". Slant Magazine (באנגלית אמריקאית). נבדק ב-2018-04-21. www.bpi.co.uk Madonna | Official Top 40 | MTV UK, web.archive.org, ‏2010-10-10 Madge's Fan (2017-05-29), Madonna: Her Singles sales & Chart History Updated (1982 - 2015), נבדק ב-2019-03-30
ישיבת מצפה רמון

האם התכוונתם ל... ישיבה תיכונית מצפה רמון – ישיבה תיכונית במצפה רמון ישיבת מדברה כעדן – ישיבת הסדר במצפה רמון
דינמו סנקט פטרבורג (הוקי קרח נשים)

דינמו סנקט פטרבורג רשמית, "דינמו-נבה סנקט פטרבורג" (ברוסית: Женский хокке́йный клуб Динамо-Нева Санкт-Петербург) היא קבוצת הוקי קרח נשים מהעיר סנקט פטרבורג, המהווה חלק ממועדון דינמו סנקט פטרבורג. מתמודדת בליגת ההוקי לנשים. הקבוצה הוקמה ב-5 באפריל 2013. הקבוצה בהדרכת ולדיסלב פרודן השתתפה בשתי העונות הראשונות שלה מאז הקמתה באליפות רוסיה בהוקי קרח נשים. ב-2015 הוקמה ליגת ההוקי לנשים, אליה הצטרפה גם "דינמו". בעונת 2015/16 הקבוצה סיימה רביעית, לאחר שהפסידה את המקום השלישי ל"ביריוסה" קרסנויארסק. בסוף העונה הוחלט שהחוזה עם המאמן ולדיסלב פרודן, שהוביל את הקבוצה מראשיתה, לא יחודש. ב-14 ביולי 2016, מונה אלכסנדר זיבין, אשר בעבר אימן את קבוצת הנוער של "דינמו סנקט פטרבורג". בעונת 2017/2017 הקבוצה סיימה במקום השלישי בליגה. הישג ששוחזר גם בעונה הסדירה של עונת 2017/2018. בעונת 2018/2019 סיימה במקום השני בעונה הסדירה והעפילה עד לשלב גמר הליגה לנשים, במה שמהווה להישג השיא שלה. לקראת עונת 2020/2021 הקבוצה הודיעה כי לא תשתתף בתחרויות במהלך העונה ותיקח פסק זמן, זאת בעקבות הקשיים הכלכליים אליהם נקלעה הקבוצה בעקבות התפרצות נגיף הקורונה ברוסיה. עם זאת, בהמשך אורגנה מחדש תחת השם "דינמו-נבה" וחזרה לפעילות. בעונת 2021/2022 סיימה אומנם במקום השלישי בליגה, אך בעונת 2022/2023 העפילה לראשונה לגמר פלייאוף הליגה וסיימה כסגנית האלופה. בעונת 2023/2024 העפילה לגמר הפלייאוף בפעם השנייה ברציפות, אחרי שגברה בחצי גמר הפלייאוף על האלופה המכהנת, אגידל אופה הבשקירית, הפעם גם הצליחה להבטיח זכייה ראשונה בתולדותיה באליפות הלאומית.   אלופה   מקום שני, סגנית אלופה   מקום שלישי ולדיסלב פרודן (05.04.2013—30.04.2016) אלכסנדר זיבין (14.07.2016—02.07.2020) יבגני בובאריקו (נובמבר 2020—01.03.2022) אלכסיי קוסאקין (01.03.2022—01.06.2022) א. זיבין (01.06.2022—) אליפות רוסיה בהוקי קרח נשים / ליגת ההוקי לנשים זכייה: 2024 סגנות: 2019, 2023 מקום שלישי: 2017, 2018, 2022 דינמו סנקט פטרבורג, ברשת החברתית אינסטגרם דינמו סנקט פטרבורג, ברשת החברתית VK אתר האינטרנט הרשמי Клубы: Динамо Алена Поленска: Не судите плохо о женском хоккее Бронза — у «Бирюсы»! Изменение в тренерском штабе Динамо определилось с тренерским штабом Женская команда – бронзовый призер Чемпионата ЖХЛ Хоккейный клуб «Динамо Санкт-Петербург» уведомляет о том, что женская хоккейная команда «Динамо Санкт-Петербург» не будет принимать участие в Чемпионате ЖХЛ — Чемпионате России по хоккею среди женских команд сезона 2020/21. Все игроки, заявленные за «Динамо Санкт-Петербург», согласно регламенту соревнований, получают статус «НСА» Чемпионат России среди женских команд сезона 2013—2014 годов Турнирная таблица Чемпионат России среди женских команд сезона 2014—2015 годов Турнирная таблица Командная статистика
ביל קסידי

ויליאם מורגן קסידי (באנגלית: William Morgan Cassidy; נולד ב-28 בספטמבר 1957) הוא רופא ופוליטיקאי אמריקאי המכהן כנציגה הבכיר של מדינת לואיזיאנה בסנאט של ארצות הברית מאז ראשית 2015. לאחר עשור בו היה חבר במפלגה הדמוקרטית, עבר לשורות המפלגה הרפובליקנית ומטעמה כיהן כחבר בית הנבחרים של ארצות הברית מטעם מחוז הקונגרס השישי של לואיזיאנה (2009–2015). קודם לכן היה חבר בסנאט של לואיזיאנה. משפרש הסנאטור דייוויד ויטר ב-2017, נהפך קסידי לנציגה הבכיר של מדינתו בסנאט. קסידי נולד בהיילנד שבלואיזיאנה, אחד מבין ארבעת ילדיהם של אליזבת וג'יימס פ. קסידי ב-28 בספטמבר 1957. הוא גדל בבאטון רוז' וב-1979 היה בוגר אוניברסיטת המדינה של לואיזיאנה במדעים מדויקים וארבע שנים לאחר מכן קיבל תואר דוקטור לרפואה מהפקולטה לרפואה של האוניברסיטה. עד בחירתו לסנאט של לואיזיאנה, התחמה קסידי בתחום הרפואה וסייע להקים מרכזים רפואיים אחדים בבאטון רוז'. הוא הכיר את רעייתו לורה בלוס אנג'לס והשניים עבדו במרכז הרפואי ארל ק. לונג. לורה ניהלה את מערך הכירורגיה של בית החולים וקסידי עבד שם כגסטרואנטרולוג עד סגירת המערך ב-2013. קסידי נבחר לראשונה לסנאט של מדינת לואיזיאנה ב-2006 כחבר המפלגה הרפובליקנית. בעבר היה דמוקרט, ותמך במסע בחירתו של מייקל דוקאקיס לנשיאות ארצות הברית ב-1988 ואף תרם למסע בחירתו לנשיאות של הסנאטור פול צונגס. באופן אירוני, קסידי אף תרם למסע בחירתה של מרי לנדרו, אותה הביס ב-2014. ב-2013, אמר קסידי כי תרומתו ללנדרו הייתה "קלות דעת של נעורים", ואמר כי "היא נבחרה ונפלה לתוך הפוליטיקה הקנאית ... לואיזיאנה לא עזבה את מרי, מרי עזבה אותנו." מאז 2001, הוא תרם בעיקר למועמדים הרפובליקנים, כולל בהם הסנאטור לשעבר דייוויד ויטר. לדברי קסידי, הוא עזב את המפלגה הדמוקרטית לאחר הכחדת הדמוקרטים השמרנים ובגלל תסכולו מהביורוקרטיה הלא-יעילה במערכת בתי החולים הציבוריים. ב-9 בדצמבר 2006 זכה קסידי בבחירות מיוחדות סנאט של לואיזיאנה מטעם המחוז ה-16. ב-20 באוקטובר 2007 נבחר קסידי מחדש, לתקופת כהונה בת 4 שנים. ב-4 בנובמבר 2008 נבחר לבית הנבחרים של ארצות הברית כנציג המחוז ה-6 של לואיזיאנה. הוא נבחר מחדש ב-2010 ו-2012. בבית הנבחרים, התנגד לחוק הגנת החולה וטיפול בר השגה ולשאר חוקים פרי חקיקתם של הדמוקרטים וממשל הנשיא ברק אובמה. בניגוד לשאר רפובליקנים שמרנים, המתנגדים להפלה מלאכותית על כל פניה, תמך קסידי בהצעת חוק שתאסור באופן פדרלי על הפלות מלאכותיות רק לאחר 20 שבועות הריון. ב-6 בדצמבר 2014 הובסה הסנאטורית המכהנת, מרי לנדרו בידי קסידי, שמיקד את מסע הבחירות שלו בקשרים הקרובים שבין הנשיא ברק אובמה ללנדרו. בבית הנבחרים החליף אותו גארט גרייבס. בספטמבר 2017 יזם קסידי, יחד הסנאטור לינדזי גרהאם מקרוליינה הדרומית, הצעת חוק המבטלת את חוק הגנת החולה, אך חקיקה זו נכשלה עם התנגדותו של הסנאטור ג'ון מקיין מאריזונה. מדיה וקבצים בנושא ביל קסידי בוויקישיתוף אתר האינטרנט הרשמי של ביל קסידי (באנגלית) ביל קסידי, ברשת החברתית פייסבוק ביל קסידי, ברשת החברתית אקס (טוויטר) ביל קסידי, ברשת החברתית LinkedIn ביל קסידי, סרטונים בערוץ היוטיוב ביל קסידי, באתר אנציקלופדיה בריטניקה (באנגלית) ביל קסידי, באתר המדריך הביוגרפי של הקונגרס של ארצות הברית (באנגלית) ארה"ב: סנאטור רפובליקני ניצח במדינת לואיזיאנה, באתר ערוץ 7, 7 בדצמבר 2014 ריצ'רד פאוסט, מרי לנדרו הובסה בידי ביל קסידי בבחירות הכלליות בלואיזיאנה, באתר הניו יורק טיימס, 6 בדצמבר 2014 (באנגלית) דפנה מאור, הקרב האחרון של ג'ון מקיין, באתר TheMarker‏, 23 בספטמבר 2017 סוכנויות הידיעות‏, ושוב, מקיין: המהלך של טראמפ לביטול אובמקר ספג מכה כואבת, באתר וואלה, 23 בספטמבר 2017
ספריא

ספריא (באנגלית: Sefaria) הוא מלכ"ר המפעיל אתר אינטרנט המשמש כספרייה דיגיטלית מקוונת של טקסטים יהודיים חופשיים ובקוד פתוח. היא נוסדה בשנת 2011 על ידי ברט לוקשפייזר (Brett Lockspeiser), לשעבר מנהל מוצר בחברת גוגל, והעיתונאי והסופר ג'ושוע פואר. הטקסטים ניתנים ברישיון שמאפשר הפצה לא מסחרית הן בעברית והן בתרגום. האתר מספק גם כלי ליצירת דפי מקורות. ספריא הוקמה ב-2011, על ידי העיתונאי ג'ושוע פואר יחד עם ברט לוקשפייזר, לשעבר מנהל מוצר בגוגל. גרסת הבטא הראשונה יצאה לאור ב-2012, וב-2013 היא הפכה רשמית למלכ"ר, בעזרת מימון מקרן נתן, Jonathan and Tamar Koschitzky, וקרן ג'ים ג'וזף. ב-2015, היו כבר שתים-עשרה אפליקציות שעשו שימוש ב-API ובמסד הנתונים של ספריא, וחתמו על עסקה לשימוש בתרגומים שפורסמו בעבר על ידי הוצאת "אורים". האתר של ספריא עבר עיצוב מחדש ב-2016, לצד פרסום יישומים חדשים עבור iOS ו-Android, ותרגום מלא לאנגלית של פירוש רש"י על התורה. בשלב זה, היו למעלה מעשרה אנשים בצוות המקצועי של האתר. ציון דרך משמעותי לאתר הגיע ב-2017, עם הוצאת מהדורת ויליאם דוידסון לתלמוד, אשר כוללת את פירושו של הרב עדין אבן-ישראל (שטיינזלץ) בעברית ובאנגלית, תחת הרישיון CC BY-NC. לספריא יש ספרייה רחבת היקף של טקסטים יהודיים, ובכללם התנ"ך, התלמוד, סידורים, וכן יצירות חדשות יותר. התוכן של ספריא מגיע ממגוון מקורות: ספרים בנחלת הכלל נסרקים ומעובדים על ידי תוכנת OCR, ואחר כך מוגהים ומסודרים על ידי צוות מטעם האתר. מקורות מקוונים אחרים, כגון "בלכתך בדרך" משמשים גם הם כמקור. בנוסף, יש מוציאים לאור העובדים ישירות מול ספריא. לכמה יצירות, כגון התנ"ך והתלמוד, יש תרגומים לאנגלית. תרגומים אלו באו או ממיקור המונים, או ממוציאים לאור, או שהיו כבר בנחלת הכלל. כמה מהתרגומים בוצעו על ידי ספריא עצמה. יצירות רבות מקושרות לפירושים שניתנו להן במשך הדורות. לדוגמה, לחיצה על קטע מכל סוג תפתח חלונית צד, המאפשרת למשתמש לצפות בפרשנות על הקטע. בונה דפי המקורות של ספריא מאפשר למשתמשים ליצור דף עם מקורות מתוך ספריא. ניתן להפוך את דפי המקורות לציבוריים, כך שיהיו זמינים עבור משתמשים אחרים; ניתן להוריד את דפי המקורות כקובץ PDF. על האתר נמתחה ביקורת על כך שהוא מכיל ביאור לגמרא המשלב גם תכנים נוצריים. בתגובה טענו באתר כי הם מגישים טקסטים ממקורות מגוונים, וייתכן שחלק מהתכנים אינם מתאימים לכל קורא. באייר ה'תשפ"ב (מאי 2022) חסמה נטפרי את האתר וכן הסירה את האפליקציה מהחנות שלה לאנדרואיד, בהוראת ועדת הרבנים לביצור חומות הדת, בטענה שהאתר מלא בדברי נצרות וכפירה. מדיה וקבצים בנושא ספריא בוויקישיתוף אתר האינטרנט הרשמי של ספריא ספריא, סרטונים בערוץ היוטיוב Sefaria-Export – טקסטים שיוצאו ממסד הנתונים של ספריא. Maier, Lilly (8 בפברואר 2017). "You Can Now Read The Whole Talmud Online - For Free". The Forward. נבדק ב-25 ביולי 2017. {{cite news}}: (עזרה) Schifrin, Dan (11 ביולי 2014). "Locally fueled Sefaria project has radical ambitions for traditional Jewish texts". J. The Jewish News of Northern California. {{cite news}}: (עזרה) "אודות ספריא". אתר ספריא. נבדק ב-2018-04-21. "Sefaria and Urim Publications Strike Unprecedented Agreement". The Sefaria Blog (באנגלית אמריקאית). 2015-02-11. נבדק ב-2017-10-04. אתר בלכתך בדרך "Content FAQ". GitHub. נבדק ב-4 באוקטובר 2017. {{cite web}}: (עזרה) T. L. S. Editor, Rabbi Aaron Lankry Rips Sefaria App Over "Treif Content" [UPDATED], The Lakewood Scoop, ‏2022-05-09 (באנגלית אמריקאית) מה קרה שחסמו את ספריא?, באתר פורום נטפרי, ‏2022-05-10 NetFree - ספריא בנטפרי, באתר netfree.link
סירנה (פירושונים)

הסִירֶנוֹת הן נימפות-ים מן המיתולוגיה היוונית, שמשכו אנשים אל מותם באמצעות שירתן. קיימים אזכורים רבים לסירנות בתרבות, כולל בתרבות הפופולרית, המתייחסים למאפיין אחד או יותר שלהן (יצירת צליל או רעש, היותן יצורים ימיים, פיתוי אדם אל אסונו וכדומה). האם התכוונתם ל... סִירֶנָה – נימפת-ים מן המיתולוגיה היוונית "סירנה" – כינוי לאזעקה, ראו אזעקה (פירושונים) בעלי חיים "סירנה" – כינוי לבני משפחת הסִּירֵנִיִּים (Sirenidae), משפחה קדומה של דו-חיים בעלי זנב והיחידה בתת-סדרת הסירנים (Sirenoidea) "סירנות" – כינוי ליונקים מסדרת התַחֲשָׁאִים (המוכרים שבהם מכונים "פרות ים") ספרות "סירנות" – פרק 11 ברומן יוליסס מאת ג'יימס ג'ויס, שיצא בשנת 1922 הסירנות של טיטאן – רומן מדע בדיוני מאת קורט וונגוט שיצא בשנת 1959 מוזיקה סירניה – להקת מטאל גותי נורווגית שפועלת משנת 2001 Sirens – אלבום הדמו הראשון של לנה דל ריי משנת 2006 (יצא תחת שם הבמה שלה מאי ג'יילר) "Sirens" – שיר של נל בריידן (אנ') משנת 2012, שגרסת כיסוי שלו בוצעה על ידי שר באלבומה Closer to the Truth משנת 2013 קולנוע וטלוויזיה "סירנות" – מפלצות ימיות משנות-צורה ופתייניות בסרט ההנפשה עידן הקרח 4: יבשת בתנועה משנת 2012 סירנה – אחת מבנות הים בסדרת הנעורים האוסטרלית בנות הים של מקו ששודרה בשנים 2013–2016 Siren (סרט, 2016) – סרט אימה אמריקאי משנת 2016 סירנה (סדרת טלוויזיה) (Siren) – סדרת דרמה-פנטזיה אמריקאית ששודרה בשנים 2018–2020 "לה סירנה" – שמה של ספינת חלל המופיעה בסדרת המדע הבדיוני האמריקאית מסע בין כוכבים: פיקארד החל משנת 2020 סִירְנָה (אי) – אי מהאיים הדוֹדֶקָאנֶסִיִים של יוון, סמוך לחופי דרום טורקיה Sirenia (פירושונים) אזעקה (פירושונים)
התזמורת הסימפונית של וינה

התזמורת הסימפונית של וינה (בגרמנית: Wiener Symphoniker) נוסדה בשנת 1900 תחת השם "אגודת הקונצרטים של וינה" (בגרמנית: Wiener Concertverein). בתחילת שנות ה-30 של המאה ה-20 שונה שם התזמורת לשמה הנוכחי. על אף ירידה בהאזנה לקונצרטים לאחר הופעת הרדיו בשנות ה-20 של המאה ה-20, התזמורת החזיקה מעמד עד סיפוח אוסטריה בשנת 1938, שהביא להתמזגותה עם תזמורות גרמניות, כחלק מן התרבות הגרמנית. בתור שכזו, שימשה למטרות תעמולה עד שצימצומים בשורותיה, כתוצאה מגיוס לעבודה במפעלי תחמושת, הביאו לסגירתה ב-1 בספטמבר 1944. הקונצרט הראשון של התזמורת אחרי המלחמה התקיים ב-16 בספטמבר 1945, ונוגנה בו הסימפוניה השלישית של גוסטב מאהלר. בהנהלתו של יוזף קריפס, נבנה מחדש, תוך זמן קצר, רפרטואר מודרני לאחר עשר שנים של בידוד והתזמורת יצאה בפעם הראשונה לפסטיבל ברגנץ בקיץ 1946. שנת 1946 ציינה את ראשית כהונתו של מאסטרו הרברט פון קאראיין, שאף כי לא היה מנצח ראשי, עבד עם התזמורת הווינאית בסדרת הקונצרטים שנקראו על שמו ויצא עמה לסיורים רחבי-היקף באירופה ובאמריקה הצפונית. בשנת 1959 הופיעה התזמורת לפני האפיפיור יוחנן ה-23 בוותיקן, בניצוח הבכורה של מאסטרו וולפגנג זאוואליש. בתקופת ניהולו של זאוואליש יצאה התזמורת לסיור בארצות הברית בשנת 1964 ולסיור משולב בארצות הברית וביפן. בשנת 1967 בתקופתו גם נפתח מחדש התיאטרון של וינה, בשנת 1962. קריפס חזר לתקופת הביניים שבין פרישת זאוואליש לבואו של קרלו מריה ג'וליני כמנצח ראשי. בשנות ה-80' ההתייצב ז'ורז' פרטר על דוכן המנצחים. הוא הגדיל את מספר הקונצרטים של תזמורת וינה והוסיף מוזיקה צרפתית לרפרטואר. המנצח הראשי של התזמורת החל מעונת 2024/25 הוא המנצח הצ'כי פטר פופלקה. פרדיננד לוה (1900–1925) הוגו גוטסמן (1929–1933) אוסוואלד קאבאסטה (1934–1938) הנס וייסבאך (1939–1944) הנס סווארובסקי (1945–1947) וולפגנג זאוואליש (1960–1970) יוזף קריפס (1970–1973; מנהל אמנותי) קרלו מריה ג'וליני (1973–1976) גנאדי רוז'דסטוונסקי (1980–1982) רפאל פריבק דה בורגוס (1991–1996) ולדימיר פדוסייב (1997–2005) פאביו לואיזי (2005–2013) פיליפ ג'ורדן (2014–2021) אנדרס אורוסקו-אסטרדה (2021–2022) פטר פופלקה (2024 - ממשיך) מדיה וקבצים בנושא התזמורת הסימפונית של וינה בוויקישיתוף אתר האינטרנט הרשמי של התזמורת הסימפונית של וינה התזמורת הסימפונית של וינה, ברשת החברתית פייסבוק התזמורת הסימפונית של וינה, ברשת החברתית אקס (טוויטר) התזמורת הסימפונית של וינה, באתר ספוטיפיי התזמורת הסימפונית של וינה, באתר AllMusic (באנגלית) התזמורת הסימפונית של וינה, באתר MusicBrainz (באנגלית) התזמורת הסימפונית של וינה, באתר Discogs (באנגלית) התזמורת הסימפונית של וינה, באתר Songkick (באנגלית)
טוריאן פרינס

טוֹריאֵן ואלר-פרינס (באנגלית: Taurean Waller-Prince; נולד ב-22 במרץ 1994) הוא כדורסלן אמריקאי המשחק בקבוצת לוס אנג'לס לייקרס מליגת ה-NBA, בעמדות הסמול פורוורד והפאוור פורוורד. פרינס נולד בעיר סן מרקוס שבטקסס, ולמד ב"תיכון ארל וורן" שבסן אנטוניו הסמוכה. בשנת 2012 החל ללמוד ולשחק באוניברסיטת ביילור מהעיר וייקו, וב-4 עונותיו כשחקן קבוצתה קלע 10.2 נקודות בממוצע למשחק. בסיומה של עונת הסיניור שלו, בה רשם ממוצעים של 15.9 נקודות ו-6.1 ריבאונדים למשחק, נבחר לחמישיית העונה של מחוז ה-"Big 12". פרינס נבחר בבחירה ה-12 של דראפט ה-NBA לשנת 2016 על ידי יוטה ג'אז, ולאחר כשבועיים נשלח לאטלנטה הוקס בטרייד שבמסגרתו קיבלה אינדיאנה פייסרס את ג'ף טיג (מאטלנטה) ויוטה קיבלה את ג'ורג' היל (מאינדיאנה). לאורך עונת הרוקי שימש כשחקן ספסל זניח יחסית, ונשלח לעיתים קרובות לליגת הפיתוח של ה-NBA, בה שיחק עבור קבוצת לונג איילנד נטס. עם עזיבתו של פול מילסאפ בעונת 2017/2018 נחלשה הקבוצה באופן משמעותי, אך פרינס קיבל תפקיד גדול יותר והציג יכולת משופרת כשהעמיד ממוצעים של 14.1 נקודות ו-4.7 ריבאונדים למשחק. ב-16 המשחקים האחרונים של אותה עונה העלה את תפוקתו לכ-21 נקודות למשחק, כולל שני משחקים של 38 נקודות. ב-6 ביולי הועבר בטרייד לברוקלין נטס בתמורה לאלן קראב וניקיל אלכסנדר-ווקר. באוקטובר 2019 חתם על הארכת חוזה בברוקלין לשתי עונות נוספות, החל מעונת 2020/2021, עבור כ-29 מיליון דולר. ביולי 2020 פורסם כי נדבק בנגיף הקורונה, ועל כן לא ישתתף עם קבוצתו במשחקי חידוש עונת 2019/2020 ב"בועה באורלנדו". ב 13 בינואר 2021 הועבר פרינס לקליבלנד קאבלירס, כחלק מטרייד מרובע במסגרתו קיבלה ברוקלין את ג'יימס הארדן (מיוסטון). באוגוסט 2021 הועבר בטרייד למינסוטה טימברוולבס, תמורת ריקי רוביו. בשנת 2015, לפני עונתו האחרונה במכללות, השתתף פרינס במשחקים הפאן-אמריקאיים כחבר נבחרת ארצות הברית בכדורסל עמה זכה במדליית הארד. בחמשת משחקי נבחרתו רשם פרינס 11.2 נקודות ו-4.4 ריבאונדים בממוצע למשחק. מדיה וקבצים בנושא טוריאן פרינס בוויקישיתוף טוריאן פרינס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN סטטיסטיקות המכללות של פרינס, באתר sports-reference.com אטלנטה מחתימה את פרינס, באתר הרשמי של הקבוצה, 15 ביולי 2016 רשימת הנבחרים בדראפט 2016, באתר basketball-reference.com אטלנטה רוכשת את זכויות הדראפט של פרינס, באתר הרשמי של הקבוצה, 7 ביולי 2016 דוח המשחק בין אטלנטה לשיקגו, באתר basketball-reference.com,‏ 11 במרץ 2018 דוח המשחק בין אטלנטה למילווקי, באתר basketball-reference.com,‏ 17 במרץ 2018 ברוקלין מצרפת את פרינס, באתר הקבוצה, 6 ביולי 2019 פרינס מסכם על הארכת חוזה בברוקלין, באתר ESPN,‏ 21 באוקטובר 2019 פרינס חלה בקורונה, ולא יצטרף לנטס באורלנדו, באתר ESPN,‏ 8 ביולי 2020 פרינס עוזר לנבחרת ארצות הברית לזכות במדליית ארד, באתר 247sports.com,‏ 25 ביולי 2015
איוון אנדריאדיס

איוון אנדריאדיס (בצ'כית: Ivan Andreadis;‏ 3 באפריל 1924 – 27 באוקטובר 1992) היה שחקן טניס שולחן יהודי-צ'כי, אלוף עולם, בעל 27 מדליות מאליפויות העולם, מהן 9 זהב, 5 בזוגות, 10 כסף מהן 2 ביחידים (סגן אלוף העולם) ו-8 מדליות ארד. נוסף לכך, הוא זכה 3 פעמים (1955, 1962 ו-1963) בתואר לזוגות באליפות בריטניה הפתוחה (אנ'). אנדריאדיס נולד וגדל בפראג. הוא שיחק בקבוצת ספרטה פראג. במלחמת העולם השנייה הוא נעצר וניכלא במחנה שליד קרפקוביצה שבדרום מערב פולין. Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH (באנגלית)
לב גוטמן

לב גוטמן (ברוסית: Лев Гутман‏; נולד ב-26 בספטמבר 1945 בריגה, שבברית המועצות כיום (בירת לטביה)) הוא שחמטאי סובייטי-ישראלי-גרמני ממוצא יהודי בדרגת רב-אמן. לב גוטמן השתתף באליפות לטביה הסובייטית בשחמט החל משנת 1967. בשנת 1972 הוא זכה באליפות, בשנת 1973 סיים במקום השלישי, בשנת 1976 סיים במקום השני ובשנת 1977 חלק מקומות 2–3. בשנת 1980 לב גוטמן עלה לישראל, התיישב בבאר שבע והשתתף בתחרויות בינלאומיות. בשנת 1986 הוענקה לו דרגת רב-אמן. הוא היה עוזרו של ויקטור קורצ'נוי בדו-קרבות על תואר אלוף העולם בשחמט. באליפות ישראל בשחמט בשנת 1984 הוא זכה במקום השלישי. בשנת 1985 הוא סיים במקום ה-9 בתחרות בינאזורית (שלב העפלה להעפלה למשחק נגד אלוף העולם על התואר). בשנת 1986 לב גוטמן היגר לגרמניה והמשיך להתחרות. בשנת 2015, לכבור יום הולדתו ה-70, אורגנה תחרות לכבודו בלינגן שבגרמניה. הוא סיים בה במקום ה-8. היה הרב-אמן הראשון שיהודית פולגאר, מי שנחשבת לשחמטאית החזקה בכל הזמנים, ניצחה בגיל 11 ב-1987 בטורניר בבריסל. על פי עדותה הטיח את ראשו בדלת המעלית מתסכול לאחר ההפסד המביך. בין השנים 1982 ל-1984 השתתף לב גוטמן ב-2 אולימפיאדות שחמט: מדיה וקבצים בנושא לב גוטמן בוויקישיתוף לב גוטמן, באתר צ'סגיימס (באנגלית) לב גוטמן, באתר פיד"ה (באנגלית) Gutman, Lev - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
רובר השלישי, רוזן וורמס

רובר השלישי, רוזן וורמס (800–834), המכונה גם רוטפרט, היה רוזן וורמס ורוזן אזור הריין, שהשתייך לאצולה הפרנקית, ומשפחתו נקראת הרוברטיאנים. הוא היה בנו של רובר השני, רוזן אסביי. רוברט התחתן עם ואלדראדה ד'אורליאן, ממנה היה לו בן מאומת אחד, רובר החזק. אולם, משערים שהוא היה אביהם של אודו הראשון, רוזן טרוייש, וגונטראם, רוזן וורמס. דודתו הייתה ארמנגארד, אשתו של הקיסר לואי החסיד. דודו קרודגאנג היה הארכיבישוף של מץ ואב המנזר בלורש. בנוסף, הוא היה אחיינו של קנקור, מייסד המנזר בלורש. דרך בנו רובר החזק הוא היה סבא של שני מלכים של פרנקיה המערבית, אודו ורובר הראשון. בנוסף, הוא היה הסבא-רבא של איג קאפה, מלך צרפת, מייסד השושלת הקאפטינגית אשר שלטה בצרפת עד המהפכה הצרפתית ב-1792, ואז שוב מ-1814 עד 1848, למעט מאה הימים ב-1815.